Bodolandरादाब, कक्राझार, जुन 09 :  जुन दाननि 8 खालार मंगलबारखालि दिसपुरनि जनता भबनाव आसामनि सोलोंथाइ मन्त्रि मानगोनां ड० रुनज पेगुनि मासि लानानै दैदेननायाव मोनसे गोनांथार मेल जानानै थाङो। मेलाव सेबा आरो काउनसिलनि सेयारमेनजों लोगोसे सोलोंथाइ बिफाननि गोजौ थाखोनि माखासे मावख’गिरि, सावस्रि बिफाननि माखासे गोजौ थाखोनि मावख’गिरिफोरा बाहागो लानायजों लोगोसे एबसु, आसु, आसाम साहित्य’ सभा आरो बर’ थुनलाइ आफादाबो बाहागो लादोंमोन। गुबैयै बे मेलआव गोजौ फरायसालिनि जोबथा आनजाद अदेबानि मेट्रिक आरो हायार सेकेण्डारिनि आनजादखौ लानानै गुवारै सावरायलायनाय जायो। सावरायनायनि गेजेरजों इयुनाव माहारियारि गौथुम आरो सोरखारनि गेजेराव जयै हाबा मावलांनो थांखि लानाय जादों होनना मिथिनानै मोनदों।